**KRITERIJUMI ZA UČEŠĆE NA KONKURSU ZA DODELU PRIZNANJA**

**CVET USPEHA ZA ŽENU ZMAJA 2024**

**OPŠTI KRITERIJUMI KOJI VAŽE ZA SVE KATEGORIJE:**

1. Preduzetnice koje se prijavljuju na konkurs moraju da imaju minimum 1% vlasništva (suvlasništva) u nekom od sledećih privrednih subjekata:

* Društvo sa ograničenom odgovornošću
* Preduzetnici – fizička lica koja samostalno obavljaju neku delatnost (PR)
* Predškolska ustanova, apotekarska ustanova i sl.
* Poljoprivredno gazdinstvo
* Zadruga

1. Na konkursu ne može da učestvuje kandidatkinja koja je bila u konkurenciji za nagradu u prethodnoj godini, odnosno ne može se prijaviti ista preduzetnica dve godine zaredom. Prijava se može ponoviti tek nakon isteka perioda od dve godine od prethodnog učešća.
2. Da bi učestovala na konkursu, preduzetnica/ firma mora da posluje najmanje dve godine do trenutka apliciranja na konkurs.
3. Na konkursu ne mogu učestvovati samostalne umetnice (članice udruženja likovnih umetnika, primenjenih umetnika, dramskih umetnika, muzičkih umetnika i slično), osim u slučaju da imaju registrovanu preduzetničku delatnost.

**RAD KOMISIJE**

Komisija vrši dvostepenu selekciju. U prvom stepenu selekcije se od svih prijavljenih preduzetnica biraju finalistkinje, dok se u drugom od finalistkinja biraju dobitnice nagrada u osnovnim i specijalnim kategorijama.

Nakon prijave na konkurs, pored detaljnog pregleda dostavljene dokumentacije, za svaku preduzetnicu/firmu se proverava bilans uspeha, skoring, vrednuje se inovativnost firme, primena originalnih ideja, primena poslovne etike, odnos prema zaposlenima i konkurenciji i druge informacije koje su o firmi dostupne u medijima i u poslovnoj zajednici. Preporuke poslovnih partnera i/ili zaposlenih su dobrodošle.

Kriterijumi za kategoriju

**SPECIJALNA PRIZNANJA**

**Molimo vas da prilikom prijave na konkurs**

**OBAVEZNO, U OVOM WORD DOKUMENTU**

**odgovorite opisno na pitanja vezana za kategoriju(e)**

**za koju(e) se prijavljujete**

• Koje su vaše glavne aktivnosti (proizvodnja, prodaja, usluge, konsalting…)?

• Koliko je organizacija profitabilna (da li je ostvarila rast profita ili ukupnog prihoda u periodu od prethodne 2 godine)?

• Da li je organizacija ostvarila neku inovaciju?

• Da li se organizacija pridržava principa dobre poslovne prakse i kako?

• Da li je podržan koncept društveno odgovornog poslovanja preduzeća (poštovanje ekoloških standarda, doprinos razvoju lokalne zajednice, doprinos ekonomskom osnaživanju žena i dr.)?

• Da li poštuje etički kodeks poslovanja?

• Molimo Vas da ukratko predstavite u kojoj oblasti poslovanja (ili njenom segmentu) ostvarujete posebne rezultate zbog kojih smatrate da zaslužujete Specijalno priznanje. (odgovor na ovo pitanje je ključan u ocenjivanju ispunjenosti uslova za ovu kategoriju nagrade)